《水调歌头 渡扬子江》
清代·杨逢时

少小慕宗悫，破浪喜乘风，今朝京口挂帆，高唱大江东。

一曲未曾终调，已过金焦如画，不觉拓心胸。自古说天险，争战几英雄。

人世事，如滚滚，浪流同。禹门此去试跃，那便化真龙。

巨浸且浇块垒，明月秦淮河上，遍访旧花丛。舷倚正高兴，何处响秋鸿。

作者简介：杨逢时，字成山，金匮人，诸生。有《云皋词》。